ЗАЩО ДА ИЗБЕРЕМ КЕНГУРУ ЗА БЕБЕ?
 Изборът на приспособление за носене тип „кенгуру“ ни дава възможност да бъдем неразделни със своето бебе по всяко време и навсякъде.  С негова помощ ръцете ни са свободни и нямаме ограниченията на детската количка и неподходящото време. Докато бебето стои спокойно или придремва, нежно притиснато към нашето тяло, можем да го изведем на чист въздух и едновременно с това да свършим голяма част от ежедневните си задачи, да минаваме през оживени места, без да се притесняваме от това, да се придвижваме по всякакъв терен , включително да ползваме градския транспорт.  Специалистите твърдят, че носенето на бебето в кенгуру допринася за: успокояването на раздразнено или страдащо от колики дете намалява риска от следродилна депресия при майката засилва връзката между бебето и родителите Кенгуруто е изключително удобно още през първите месеци, но може да се използва и при деца с тегло над 6 – 9 кг. Такива са моделите, които могат да издържат до 30 килограма . Те са подсилени с ергономични подложки и ленти, които изместват тежестта на детето към бедрата, за да не се натоварват раменете и гърба на носещия го. 

